Virallinen lehti nro C 166 , 10/06/1996 s. 0190



Päätös varainhoitovuoden 1994 talousarvion toteuttamista koskevan vastuuvapauden myöntämisestä PÄÄLUOKAT IV - TUOMIOISTUIN V - TILINTARKASTUSTUOMIOISTUIN VI - TALOUS- JA SOSIAALIKOMITEA JA ALUEIDEN KOMITEA Euroopan parlamentti, joka - ottaa huomioon Euroopan unionista tehdyn sopimuksen 203 artiklan 10 kohdan, - ottaa huomioon varainhoitoasetuksen 22 artiklan 2 ja 3 kohdan, - ottaa huomioon 26. lokakuuta 1995 ((EYVL C 308, 20.11.1995, s. 122)) antamansa päätöslauselman vuoden 1996 talousarvioesityksestä, - ottaa huomioon varainhoitovuoden 1994 tulostilin ja taseen (SEK(95)0254), - ottaa huomioon talousarvion valvontavaliokunnan mietinnön (A4-0132/96), 1. Pitää aiheellisena aloitettaan, joka koskee ad hoc -vastuuvapausmenettelyn käyttöönottamista yleisen talousarvion pääluokkien IV, V ja VI osalta; 2. Pyytää kaikkia toimielimiä ja neuvoa-antavia elimiä järkeistämään rekrytointimenettelyjään, jotta väliaikaiseen henkilöstöön kuuluvien työntekijöiden käyttämistä saataisiin rajoitettua; vaatii, että siltä osin kuin kyseisten työntekijöiden käyttäminen on tarpeen, näiden väliaikaiseen henkilöstöön kuuluvien työntekijöiden rekrytointi suoritettaisiin mahdollisimman kattavasti ja laaja-alaisesti; pyytää kutakin toimielintä ja neuvoa-antavaa elintä esittämään talousarvion valvontavaliokunnalle hyvissä ajoin ennen vuoden 1997 talousarvion ensimmäistä käsittelyä kertomuksen väliaikaiseen henkilöstöön soveltamastaan rekrytointipolitiikasta ja etenkin siitä, miten naisten ja miesten tasa-arvoa koskevia sääntöjä on sovellettu; 3. Toivoo hartaasti, että sekä lukujen sisällä että niiden välillä tapahtuvaa määrärahojen siirtoa koskeviin esityksiin liitettäisiin asianmukaiset perustelut, jotta parlamentti voisi suorittaa tehtävänsä budjettivallan käyttäjänä ja vastuuvapauden myöntäjänä; 4. Pyytää erityisesti Euroopan yhteisöjen tuomioistuinta - parantamaan talousarviota koskevien arvioidensa laatua erityisesti osastoon 2 liittyvien menojen osalta - noudattamaan varainhoitoasetuksen tarjouskilpailuja koskevia säännöksiä ryhmämatkojen yhteydessä - ottamaan huomioon kustannus-hyötysuhteen, kun tuomioistuin päättää osallistumisestaan tieteellisiin tapahtumiin, joiden arvoa ei kuitenkaan millään tavalla kyseenalaisteta; 5. Tilintarkastustuomioistuimen osalta panee merkille, että neuvosto on vuonna 1994 jälleen kerran nimittänyt tilintarkastustuomioistuimen uudet jäsenet tavalla, josta aiheutuu palkkojen päällekkäisyyttä; on tyytyväinen siihen, että viimeisten nimitysten osalta neuvosto on noudattanut parlamentin lähestymistapaa; 6. Ilmaisee huolestuneisuutensa alueiden komitean rekrytointipolitiikan johdosta; pyytää, että tästä asiasta esitettäisiin kohtuullisen ajan kuluessa ja vuoden 1997 talousarvion ensimmäistä käsittelyä varten parlamentin talousarvion valvontavaliokunnalle kertomus, jossa käsiteltäisiin kaikkia kyseisen politiikan osatekijöitä ja erityisesti alueiden komitean virkamiesten kansallisuuksien maantieteellistä jakautumista; 7. Pyytää, että alueiden komitean jäsenten työmatka- ja matkakuluista suoritetaan sisäinen tarkastus ja että tarkastuksen tulokset ilmoitetaan parlamentin talousarvion valvontavaliokunnalle hyvissä ajoin ennen vuoden 1997 talousarvion ensimmäistä käsittelyä; 8. Myöntää tuomioistuimen, tilintarkastustuomioistuimen, talous- ja sosiaalikomitean ja alueiden komitean pääsihteereille vastuuvapauden toimielintensä ja neuvoa-antavien elintensä talousarvion toteuttamisesta varainhoitovuoden 1994 osalta; 9. Kehottaa puhemiestään välittämään tämän päätöksen kyseisille toimielimille ja neuvoa-antaville elimille.